62019TJ0670_INF
Решение на Общия съд (четвърти състав) от 14 юли 2021 г. —Carbajo Ferrero/Парламент
(Дело T‑670/19)
„Публична служба — Длъжностни лица — Процедура по назначаване на длъжност директор — Обявяване на свободна длъжност — Отхвърляне на кандидатурата на жалбоподателя и назначаване на друг кандидат — Задължение за мотивиране — Възражение за незаконосъобразност на актовете, с които се определят вътрешните процедурни правила — Нередовност на процедурата за назначаване — Явна грешка в преценката — Неточност на съобщената на органа по назначаването информация — Прозрачност — Равно третиране — Отговорност — Имуществени и неимуществени вреди“
1.
Жалби на длъжностните лица — Възражение за незаконосъобразност — Обхват — Актове, срещу които може да се повдигне възражение за незаконосъобразност — Решение за определяне на етапите на процедура по подбор — Оспорване с жалбата против отхвърлянето на кандидатурата на жалбоподателя — Допустимост
(член 277 ДФЕС)
(вж. т. 52—58)
2.
Длъжностни лица — Назначаване — Процедура по назначаване на директор — Решение, с което се определят етапите на процедурата — Съпоставяне на заслугите — Непосочване на критериите за съпоставителния анализ на заслугите или правилата за съставяне на списъка на кандидатите, за които се препоръчва да бъдат поканени на събеседване — Нарушение на принципите на добра администрация, равно третиране и правна сигурност — Липса
(член 27, параграф 1 и член 29, параграф 2 от Правилника за длъжностните лица)
(вж. т. 66, 67 и 69—73)
3.
Длъжностни лица — Решение с неблагоприятни последици — Отхвърляне на кандидатура — Задължение за мотивиране — Обхват — Спазване на тайната на разискванията на комитета по подбора — Граници — Съобщаване на критериите за преценка, въз основа на които се извършва подборът — Допустимост
(член 25, втора алинея от Правилника за длъжностните лица)
(вж. т. 94 и 101)
4.
Длъжностни лица — Назначаване — Процедура по назначаване на директор — Съпоставяне на заслугите на кандидатите — Задължение предварително да се определят критериите за съпоставителния анализ — Обхват — Неприлагане на едни и същи критерии на различните етапи на процедурата — Недопустимост
(член 29, параграф 2 и член 45, параграф 1 от Правилника за длъжностните лица)
(вж. т. 111, 112, 116—119 и 124)
5.
Длъжностни лица — Назначаване — Процедура по назначаване на директор — Съпоставяне на заслугите на кандидатите — Задължение за съобщаване на критериите за съпоставителния анализ на органа по назначаването — Обхват
(член 29, параграф 2 и член 45, параграф 1 от Правилника за длъжностните лица)
(вж. т. 113 и 121—124)
6.
Длъжностни лица — Обявление за свободна длъжност — Предмет — Съпоставяне на заслугите на кандидатите — Право на преценка на администрацията — Граници — Спазване на условията, посочени в обявата за работа — Съдебен контрол — Граници — Съобщаване на неточна информация на органа по назначаването относно професионалния опит на даден кандидат — Недопустимост
(член 29, параграф 2 от Правилника за длъжностните лица)
(вж. т. 133—137 и 142—145)
Предмет
Искане на основание член 270 ДФЕС, от една страна, за отмяна на решението на Парламента от 10 декември 2018 г. за отхвърляне на кандидатурата на жалбоподателя и за назначаване на друг кандидат на длъжността директор за медиите в генерална дирекция „Комуникации“, и от друга страна, за присъждане на обезщетение за вредите, които жалбоподателят твърди, че е претърпял вследствие на това решение
Диспозитив
1)
Отменя решението на Европейския парламент от 10 декември 2018 г. за отхвърляне на кандидатурата на жалбоподателя и за назначаване на друг кандидат на длъжността директор за медиите в генерална дирекция „Комуникации“.
2)
Осъжда Парламента да плати на жалбоподателя обезщетение за имуществени вреди в размер на 40000 EUR.
3)
Отхвърля жалбата в останалата ѝ част.
4)
Осъжда Парламента да заплати съдебните разноски.